Taxandria spathulata

TI Taxandria spathulata ket ti sebbangan ti bassit a mula nga agtubo iti igid ti akin-abagatan nga aplaya ti Akinlaud nga Australia. Daytoy a mula ket dati a naidasig a kas Agonis spathulata ngem itan ket parte ti henero iti Taxandria.

Deskripsion 
Narapis ti bassit a mula, nalinteg aginggana iti dumalapdap iti porma, kadawyan nga agtubo iti katayag iti . Dagiti bulong ket kadawyan a  iti kaatiddog. Daytoy ket agsabong iti pagbaetan ti Septiembre ken Oktubre ken agpataud kadagiti puraw petalo a sabong iti diametro iti agarup a  nga agparang kadagiti nasamek a rimpuok kadagiti agarup a 20 a sabong. Ti tunggal maysa a sabong ket aglaon kadagiti agarup a 10 nga estambre, ti maysa ket kasumbangir iti tunggal maysa a sepalo ken petalo.

Pannakaiwarwaras 
Masansan a mabirukan kadagiti nasamek a pagtubuan ti babassit a mula ken kadagiti bassit a turod, kadagiti ababa a nabato a pantok, tantanap ken dagiti karuburoban ti aplya ken naiwarwaras iti igid ti abagatan nga aplaya kadagiti rehion ti Great Southern ken Goldfields-Esperance nga agtubo kadagiti nadarat, nasekka a daga kadagiti granito, spongelite wenno laterite.

Pannakaidasig 
Immuna a pormal a naipalawag a kas Agonis spathulata babaen ti botaniko a ni Johannes Conrad Schauer idi 1844 kas parte ti obra a Plantae Preissianae ni Johann Georg Christian Lehmann.  Ti mula ket kanungpalan a naidasig manen iti T. spathulata iti maysa a rebision idi 2007 babaen da Wheeler aken Marchant iti baro a henero iti Taxandria.

Dagiti nagibasaran 

spathulata
Kaykayo ti Australia